Gandia dedica a Estellés el Dia de las Ciutats Educadores
27 novembre 2024

## Gandia dedica a Estellés el Dia de las Ciutats Educadores27 novembre 2024Última actualització: 27 novembre 2024

![](../gestion/img/1710f0092654b82affc5680955bb57b69494f08667c1e44f99ee7feb85de1760.jpg)  
  

El parc de Sant Pere ha acollit durant tot el matí la celebració del Dia de les Ciutats Educadores, organitzat pel departament d’Educació i que ha acollit més d’un centenar de xiquetes i xiquets de segon de primària dels centres educatius de la ciutat que ha realitzat tallers, jocs i altres activitats. L’acte ha comptat amb la presència de l’alcalde de Gandia, **José Manuel Prieto**, i la regidora d’Educació, **Esther Sapena,** i altres membres corporatius.

_«Desitge que hàgueu gaudit molt, que haja estat un dia d’encontre, de germanor i d’aprenentatge divertit»_, ha expressat l’alcalde.

Enguany, l’acte commemoratiu ha posat el focus en el centenari del naixement del poeta Vicent Andrés Estellés, i pretén enfortir els llaços entre l'educació i la cultura, dins del marc d'un projecte que busca transformar els espais públics en punts de trobada per al desenvolupament de valors cívics i comunitaris.

I és que consideren que la paraula i en aquest cas la poesia, son eines de transformació cultural i social. _«__C__onèixer les nostres arrels i la nostra llengua, ens permet ser ciutadans i ciutadanes més conscients i millorar la nostra societat a partir de la nostra història i els nostres trets d’identitat»_, ha manifestat la regidora d’Educació, qui ha agraït també l’esforç tant dels mestres i les mestres que, dia a dia, treballen de valent per transmetre als nostres menuts l’estima per qui som i per com som.

I com no, han agraït també als menuts, que a més de vindre a aquesta celebració amb la il·lusió i les ganes de divertir-se ho fan amb la voluntat d’aprendre moltes coses sobre Estellés, un dels poetes valencians mes importants del segle XX.

_«La nostra llengua és rica, poderosa i transformadora i que tots i totes ens l’estimem i la defensem_ _é__s un deure que ara més que mai hem de reivindicar»_, ha conclòs Esther Sapena.